Title: DrM 1 og 3. Byggherrens SHA-plan.pdf
Sikring: hovedbedrift er ansvarlig for at byggeplassen og bygningen er forsvarlig sikret i byggetiden, både for utførende personell, leietakere og 3. person. Det må kontinuerlig vurderes om aktuelle områder må avsperres eller sikres for å unngå farlige situasjoner og ulykker.Personlig verneutstyr: samtlige utførende personell skal bruke til enhver tid pålagt personlig verneutstyr. Der hvor det er behov for spesielt verneutstyr knyttet til enkelte arbeidsoperasjoner, har vedkommende et solidarisk ansvar for å påse at andre i nærheten benytter tilsvarende utstyr, eller eventuelt avsperrer området i tilstrekkelig grad. SJA skal angi om det er behov for ekstra verneutstyr eller sikring av området.Stoffkartotek: sikkerhetsdatablader på alle farlige kjemikalier som benyttes skal fremskaffes og samles i prosjektets stoffkartotek. Risikovurdering av og substitusjon til mindre skadelige alternativer der dette ikke medfører urimelig kostnad eller kvalitetskonsekvens skal vurderes i hvert enkelt tilfelle.